CARICOM Reparations Commission

Wɔatwerɛ nsɛm wei Asante Twi mu

Carribbean Community (CARICOM), a wɔhyehyɛɛ no wɔ afe 1973 mu no yɛ aban ahordoɔ ntam ahyehyɛdeɛ a ɛyɛ amanyɔkuo ne sikasɛm mu nkabom a aman 15 a ɛwɔ Caribbean no nyinaa ka ho Ɛfirii afe 1995 mu no, na Caribbean aman a wɔka Borɔfo kasa no nkutoo na ɛwɔ hɔ, kosi sɛ wɔde Suriname (Dutch) kaa ho wɔ afe 1995 mu; Haiti ne aman foforo a wɔnka Borɔfo kasa abɛka ho.

Wɔ afe 2013 mu, wɔ Georgetown, Guyana, ɔkasa ahodoɔ a edi kan a wɔde kae 1763 Berbice Akoa Awomasoɔ no mfe 250 no mu no, Sir Hilary Beckles, a ɔyɛ Cave Hill Campus a ɛwɔ West Indies Sukuupɔn no mu no, hyɛɛ CARICOM aman no nkuran sɛ wɔnsuasua gyinabea a Yudafo a wɔtaa wɔn wɔ Wiase Ko II mu no sii no, na efi saa bere no, wɔahyehyɛ Yudafo akatua ho sika. Wɔdii Beckles afotuo akyi no, wɔte CARICOM Reparations Commission no wɔ Ɛbɔ bosome wɔ afe 2013. Wɔ afe 2014 mu no, Caribbean aman 15 na wɔyii "CARICOM Ten Point Plan for Reparative Justice" adi, a ɛkaa sɛ ɛsɛ sɛ Europa tua wɔn ka wɔ amanehunu a Atlantic nkoatɔ de baa wɔn so no ho. Nea na wɔhwehwɛ no bi ne kyɛwpa a ɔman biara bɛpa (a na ɛnyɛ sɛ "wɔbɛpa ho kyɛw"), Afrikafo a wɔatu wɔn afi wɔn man mu no a wɔbɛsan akɔ wɔn man mu, dwumadi ahorow a wɔde bɛboa Afrikafo ma wɔahu wɔn abakɔsɛm na wɔaka ho asɛm akyerɛ afoforo, ne nnwumakuw a wɔde bɛboa wɔn a wɔwoo wɔn nkoasom mu no ma wɔn akenkan ne akyerɛw, honam mu apɔwmuden, ne adwene mu apɔwmuden. Caribbean aman ananmusifo aka no mpɛn pii sɛ wɔpɛ sɛ wɔde asɛm no kɔto Amanaman Ntam Asɛnnibea (ICJ). Nanso, wɔ January 2023 mu no, wɔanyɛ biribiara a ɛbɛma Barbadian aban no de asɛm no akɔ amanaman ntam atemmufoɔ anim. 

 Baabi a menyaa mmoa firiiɛ 
Nkyekyεmu:Africa Wiki Challenge
Nkyekyεmu:2025